b"\n_START_ARTICLE_\nHimmelsk\xc3\xb6nig, sei willkommen, BWV 182\n_START_SECTION_\nOrigen i context\n_START_PARAGRAPH_\nEl llibret \xc3\xa9s probablement de Salomo Franck, secretari major i poeta oficial de Weimar, autor de diversos conjunts de textos on, d'una manera molt po\xc3\xa8tica, es tracten els temes lit\xc3\xbargics; en el segon n\xc3\xbamero empra un versicle dels Salms (40, 8-9) i per al n\xc3\xbamero set la pen\xc3\xbaltima estrofa de la Passi\xc3\xb3 versificada de Paul Stockmann Jesu Leiden, Pein und Tod (1633). Fa refer\xc3\xa8ncia a l'evangeli del dia Mateu (21, 1-9) que narra l'entrada triomfal de Jes\xc3\xbas a Jerusalem pocs dies abans de la seva passi\xc3\xb3 i crucifixi\xc3\xb3. \xc3\x89s l'\xc3\xbanica cantata de Bach coneguda per al diumenge de Rams i \xc3\xa9s la primera composta a Weimar \xe2\x80\x93 on Bach havia arribat uns dies abans de la seva estrena, amb el comprom\xc3\xads de compondre una cantata cada mes\xe2\x80\x93. En cas de no haver coincidit el  1714, el diumenge de rams amb la festivitat de l'Anunciaci\xc3\xb3 de Maria, s'hauria celebrat aquesta festa mariana i, de fet, el text hi \xc3\xa9s tamb\xc3\xa9 apropiat; en aquest sentit, la cantata fou interpretada, en una versi\xc3\xb3 modificada en si bemoll major \xe2\x80\x93 mentre que la versi\xc3\xb3 original era en sol major\xe2\x80\x93,  el dia l'Anunciaci\xc3\xb3 de l'any 1724, una de les poques festes del per\xc3\xadode de la Quaresma que a Leipzig s'autoritzava la interpretaci\xc3\xb3 de m\xc3\xbasica cantada a la missa."